ΟΔΗΓΙΑ ΤΟΥ ΣΥΜΒΟΥΛΙΟΥ

της 5ης Νοεμβρίου 1963

περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

( 64/54/ΕΟΚ )

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα της 100 και 227 παρ. 2 ,

την πρόταση της Επιτροπής ,

τη γνώμη της Συνελεύσεως (1) ,

τη γνώμη της Οικονομικής και Κοινωνικής Επιτροπής (2) ,

Εκτιμώντας :

ότι σε κάθε νομοθεσία σχετικά με τα συντηρητικά που επιτρέπεται να χρησιμοποιούνται στα τρόφιμα πρέπει να λαμβάνεται υπόψη κατά πρώτο λόγο η ανάγκη προστασίας της δημόσιας υγείας και κατά δεύτερο λόγο η ανάγκη προστασίας των καταναλώτων από τις καταστρατηγήσεις , καθώς επίσης και οι αναγκαιότητες οικονομικής και τεχνολογικής φύσεως μέσα στα όρια που επιβάλλονται από την ανάγκη προστασίας της υγείας .

ότι οι διαφορές μεταξύ των εθνικών νομοθεσιών σχετικά με τα συντηρητικά εμποδίζουν την ελεύθερη κυκλοφορία των τροφίμων , μπορούν να δημιουργήσουν άνισους όρους ανταγωνισμού και έχουν ως εκ τούτου άμεση επίπτωση στη δημιουργία ή τη λειτουργία της κοινής αγοράς .

ότι η προσέγγιση των νομοθεσιών αυτών είναι αναγκαία για την ελεύθερη κυκλοφορία των τροφίμων .

ότι η προσέγγιση αυτή προϋποθέτει σε πρώτο στάδιο την κατάρτιση ενός ενιαίου καταλόγου συντηρητικών , των οποίων η χρήση θα επιτρέπεται , με σκοπό την προστασία των τροφίμων από τις αλλοιώσεις που προκαλούνται από μικροοργανισμούς , καθώς επίσης και τον καθορισμό κριτηρίων καθαρότητας , τα όποια πρέπει να πληρούν τα συντηρητικά αυτά .

ότι ο καθορισμός των μεθόδων αναλύσεως των αναγκαίων για τον έλεγχο των γενικών και ειδικών κριτηρίων καθαρότητας είναι μέτρο εφαρμογής τεχνικού χαρακτήρα και πρέπει να ανατεθεί η λήψη του στην Επιτροπή της Κοινότητας με σκοπό την απλοποίηση και την επιτάχυνση της διαδικασίας .

ότι , για να ληφθούν υπόψη οι οικονομικές και τεχνολογικές αναγκαιότητες σε ορισμένα Κράτη μέλη , πρέπει να προβλεφθεί προθεσμία κατά τη διάρκεια της οποίας τα Κράτη μέλη αυτά μπορούν να διατηρήσουν για ορισμένα συντηρητικά τις ισχύουσες νομοθεσίες .

ότι , σε δεύτερο στάδιο , το Συμβούλιο θα πρέπει να αποφασίσει για την προσέγγιση των νομοθεσιών που αφορούν τα τρόφιμα , εξεταζόμενα κάθε ένα χωριστά , στα οποία είναι δυνατό να προστεθούν τα συντηρητικά που απαριθμούνται στο παράρτημα της παρούσας οδηγίας , καθώς και τις προϋποθέσεις υπό τις οποίες πρέπει να συντελείται η προσθήκη αυτή ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Τα Κράτη μέλη δεν μπορούν να επιτρέπουν για την προστασία των τροφίμων που προορίζονται για την ανθρώπινη διατροφή , στο εξής καλουμένων « τροφίμων » , από τις αλλοιώσεις που προκαλούνται από μικροοργανισμούς , παρά μόνο τη χρησιμοποίηση των συντηρητικών που απαριθμούνται στο παράρτημα της παρούσας οδηγίας .

Άρθρο 2

1 . Τα Κράτη μέλη λαμβάνουν όλα τα κατάλληλα μέτρα , ώστε τα συντηρητικά , για τα οποία το παράρτημα προβλέπει ορισμένες προϋποθέσεις για τη χρησιμοποίησή τους , να χρησιμοποιούνται μόνο υπό τις προϋποθέσεις αυτές .

2 . Με την επιφύλαξη της παραγράφου 1 , η παρούσα οδηγία δεν θίγει τις διατάξεις των εθνικών νομοθεσιών που καθορίζουν τα τρόφιμα στα οποία επιτρέπεται να προστεθούν τα συντηρητικά που απαριθμούνται στο παράρτημα και τους όρους της προσθήκης αυτής εν τούτοις , οι διατάξεις αυτές δεν πρέπει να έχουν ως αποτέλεσμα ν’ αποκλεισθεί εξ ολοκλήρου η χρησιμοποίηση στα τρόφιμα ενός από τα συντηρητικά που απαριθμούνται στο παράρτημα .

Άρθρο 3

Τα Κράτη μέλη δεν επιτρέπουν τον υποκαπνισμό ορισμένων τροφίμων παρά μόνο με καπνό παραγόμενο από ξύλα ή ξυλώδη φυτά , σε φυσική κατάσταση , ενώ αποκλείονται τα ξύλα ή τα φυτά τα εμποτισμένα , βαμμένα , συγκολλημένα ή ζωγραφισμένα ή που έχουν υποστεί ανάλογη επεξεργασία , και υπό τον όρο ότι από τον υποκαπνισμό αυτό δεν προκύπτει κίνδυνος για την ανθρώπινη υγεία .

Άρθρο 4

1 . Στην περίπτωση κατά την οποία η χρησιμοποίηση στα τρόφιμα ενός από τα συντηρητικά που απαριθμούνται στο παράρτημα ή η περιεκτικότητά του σε ένα ή περισσότερα από τα στοιχεία που προβλέπονται στο άρθρο 7 , είναι δυνατό ν’ αποδειχθεί επικίνδυνη για την ανθρώπινη υγεία , ένα Κράτος μέλος μπορεί για χρονικό διάστημα το πολύ ενός έτους , να αναστείλει τη δυνατότητα χρησιμοποιήσεως του συντηρητικού αυτού ή να μειώσει τη μέγιστη επιτρεπόμενη περιεκτικότητα σε ένα ή περισσότερα από τα εν λόγω στοιχεία . Περί αυτού πληροφορεί σε προθεσμία ενός μηνός τα υπόλοιπα Κράτη μέλη και την Επιτροπή της Κοινότητος .

2 . Το Συμβούλιο ομόφωνα , μετά από πρόταση της Επιτροπής αποφασίζει αμελλητί , αν πρέπει να τροποποιηθεί ο κατάλογος του παραρτήματος και εφ’ όσον χρειάζεται , επιφέρει με οδηγία τις αναγκαίες τροποποιήσεις . Εν ανάγκη το Συμβούλιο , με ειδική πλειοψηφία με πρόταση της Επιτροπής , μπορεί επίσης να παρατείνει το πολύ για ένα έτος το χρονικό διάστημα που αναφέρεται στο πρώτο εδάφιο της παραγράφου 1 .

Άρθρο 5

Κατά παρέκκλιση του άρθρου 1 τα Κράτη μέλη μπορούν :

α ) Κατά τη διάρκεια χρονικού διαστήματος τριών ετών που υπολογίζεται από την κοινοποίηση της παρούσας οδηγίας , να διατηρήσουν τις διατάξεις των εθνικών νομοθεσιών τις σχετικές με τη χρησιμοποίηση στα τρόφιμα του μυρμηκικού οξέος και των αλάτων του , του βορικού οξέος και των αλάτων του , των οργανοβορικών ενώσεων , καθώς και της εξαμεθυλενοτετραμίνης .

β ) Να διατηρήσουν μέχρι την 31η Δεκεμβρίου 1965 τις διατάξεις των εθνικών νομοθεσιών τις σχετικές με την επεξεργασία της επιφανείας των εσπεριδοειδών με διφαινύλιο , ορθοφαινυλοφαινόλη και ορθοφαινυλοφαινολικό νάτριο .

Άρθρο 6

Η παρούσα οδηγία δεν θίγει τις διατάξεις των εθνικών νομοθεσιών που αφορούν :

α ) τα προϊόντα που χρησιμοποιούνται ως τρόφιμα και που μπορούν επί πλέον να έχουν συντηρητικές ιδιότητες , ιδίως το ξύδι , το χλωριούχο νάτριο , την αιθυλική αλκοόλη , τα βρώσιμα έλαια και τα σάκχαρα .

β ) τη νισίνη .

γ ) τα προϊόντα που χρησιμοποιούνται για την επικάλυψη των τροφίμων .

δ ) τα προϊόντα που προορίζονται για την καταπολέμηση των βλαβερών οργανισμών για τα φυτά και τα φυτικά προϊόντα .

ε ) τα προϊόντα που έχουν αντιμικροβιακή δράση και χρησιμοποιούνται για την κατεργασία των πόσιμων νερών .

στ ) τα προϊόντα που έχουν αντιοξειδωτική ενέργεια .

Άρθρο 7

Τα Κράτη μέλη λαμβάνουν όλα τα κατάλληλα μέτρα , ώστε τα συντηρητικά που απαριθμούνται στο παράρτημα και προορίζονται να χρησιμοποιηθούν στα τρόφιμα να ανταποκρίνονται :

α ) στα ακόλουθα γενικά κριτήρια καθαρότητας

- να μην περιέχουν αρσενικό περισσότερο από 3 χιλιοστόγραμμα ανά χιλιόγραμμο και μόλυβδο περισσότερο από 10 χιλιοστόγραμμα ανά χιλιόγραμμο .

- να μην περιέχουν , συνολικά , χαλκό και ψευδάργυρο περισσότερο από 50 χιλιοστόγραμμα ανά χιλιόγραμμο από τα οποία η περιεκτικότητα σε ψευδάργυρο να μην υπερβαίνει τα 25 χιλιοστόγραμμα ανά χιλιόγραμμο , ούτε να περιέχουν μετρήσιμο ίχνος επικίνδυνων από τοξικολογική άποψη στοιχείων ειδικώτερα άλλα βαρέα μέταλλα , εκτός από παρεκκλίσεις που προκύπτουν από την καθιέρωση των ειδικών κριτηρίων που προβλέπονται στο εδάφιο β .

β ) στα ειδικά κριτήρια καθαρότητας που ενδεχομένως θα καθιερωθούν σύμφωνα με το άρθρο 8 παράγραφος 1 .

Άρθρο 8

1 . Μετά από πρόταση της Επιτροπής , το Συμβούλιο ομόφωνα καθιερώνει με οδηγία τα ειδικά κριτήρια καθαρότητας που προβλέπονται στο άρθρο 7 εδάφιο β .

2 . Μετά από διαβουλεύσεις με τα Κράτη μέλη , η Επιτροπή καθορίζει με οδηγία τις μεθόδους αναλύσεως τις αναγκαίες για τον έλεγχο των γενικών και ειδικών κριτηρίων καθαρότητας που προβλέπονται στο άρθρο 7 .

Άρθρο 9

1 . Τα Κράτη μέλη λαμβάνουν όλα τα κατάλληλα μέτρα , ώστε τα συντηρητικά που απαριθμούνται στο παράρτημα και προορίζονται να χρησιμοποιηθούν στα τρόφιμα να μη τίθενται σε εμπορία παρά μόνο , εφ’ όσον η συσκευασία ή οι περιέκτες τους φέρουν τις ακόλουθες ενδείξεις :

α ) το όνομα και τη διεύθυνση του παρασκευαστή ή πώλητη υπευθύνου κατά τη νομοθεσία του Κράτους μέλους στο οποίο είναι εγκατεστημένος ο εισαγωγέας προϊόντος από τρίτη χώρα εξομοιώνεται με τον παρασκευαστή .

β ) τον αριθμό και την ονομασία των συντηρητικών , όπως αναφέρονται στο παράρτημα .

γ ) την ένδειξη « για τρόφιμα ( περιορισμένη χρήση ) » .

δ ) Σε περίπτωση μίγματος συντηρητικών με άλλα προϊόντα , την εκατοστιαία αναλογία του συντηρητικού και την ονομασία του προϊόντος με το οποίο αναμίχθηκε .

2 . Τα Κράτη μέλη δεν μπορούν ν’ απαγορεύσουν την εισαγωγή στο εδαφός τους και τη διάθεση στο εμπόριο των συντηρητικών που απαριθμούνται στο παράρτημα για μόνο το λόγο ότι θεωρούν ανεπαρκή την επισήμανση , αν οι ενδείξεις που προβλέπονται στην παρά- γραφο 1 αναγράφονται στη συσκευασία ή στους περιέκτες και αν οι προβλεπόμενες στα εδάφια β και γ έχουν συνταχθεί σε δύο επίσημες γλώσσες της Κοινότητος , η μία γερμανικής και η άλλη λατινικής προελεύσεως .

Άρθρο 10

1 . Η παρούσα οδηγία εφαρμόζεται επίσης στα συντηρητικά που προορίζονται να χρησιμοποιηθούν στα τρόφιμα και στα τρόφιμα που εισάγονται στην Κοινότητα .

2 . Η παρούσα οδηγία δεν εφαρμόζεται στα συντηρητικά και στα τρόφιμα που προορίζονται για εξαγωγή έξω από την Κοινότητα .

Άρθρο 11

1 . Μέσα σε προθεσμία ενός έτους από την κοινοποίηση της παρούσας οδηγίας , τα Κράτη μέλη τροποποιούν τη νομοθεσία τους σύμφωνα με τις προηγούμενες διατάξεις και πληροφορούν αμέσως περί τούτου την Επιτροπή της Κοινότητος . Η ούτω τροποποιημένη νομοθεσία εφαρμόζεται για τα συντηρητικά και τα τρόφιμα που τίθενται σε εμπορία στα Κράτη μέλη το αργότερο μέσα σε δύο έτη από την κοινοποίησή της .

2 . Στην περίπτωση εφαρμογής του άρθρου 5 εδάφιο α η ημερομηνία λήξεως του χρονικού διαστήματος που προβλέπεται στο εν λόγω εδάφιο , αντικαθίσταται από την προθεσμία κοινοποιήσεως που προβλέπεται στην παράγραφο 1 .

Άρθρο 12

Η παρούσα οδηγία εφαρμόζεται επίσης στα υπερπόντια Γαλλικά Διαμερίσματα .

Άρθρο 13

Η παρούσα οδηγία απευθύνεται στα Κράτη μέλη .

Έγινε στις Βρυξέλλες , στις 5 Νοεμβρίου 1963 .

Για το Συμβούλιο

Ο Πρόεδρος

J. M. A. H. LUNS

(1) EE άριθ. 106 της 12 . 7 . 1963 , σ. 1923/63 .

(2) ΕΕ άριθ. 12 της 27 . 1 . 1964 , σ. 169/64 .

ΠΑΡΑΡΤΗΜΑ

Αρίθμηση ΕΟΚ * Ονομασία * Όροι χρήσεως *

* I . Συντηρητικά * *

Ε 200 * Σορβικό οξύ * *

Ε 201 * Σορβικό νάτριο ( άλας νατρίου του σορβικού οξέος ) * *

Ε 202 * Σορβικό κάλιο ( άλας καλίου του σορβικού οξέος ) * *

Ε 203 * Σορβικό ασβέστιο ( άλας ασβεστίου του σορβικού οξέος ) * *

Ε 210 * Βενζοϊκό οξύ * *

Ε 211 * Βενζοϊκό νάτριο ( άλας του νατρίου βενζοϊκού οξέος ) * *

Ε 212 * Βενζοϊκό κάλιο ( άλας καλίου του βενζοϊκού οξέος ) * *

Ε 213 * Βενζοϊκό ασβέστιο ( άλας ασβεστίου του βενζοϊκού οξέος ) * *

Ε 214 * ρ-υδροξυβενζοϊκός αιθυλεστέρας ( αιθυλικός εστέρας του ρ-υδροξυβενζοϊκού οξέος ) * *

Ε 215 * άλας νατρίου παράγωγο του ρ-υδροξυβενζοϊκού αιθυλεστέρα * *

Ε 216 * ρ-υδροξυβενζοϊκός προπυλεστέρας * *

Ε 217 * άλας νατρίου του ρ-υδροξυβενζοϊκού προπυλεστέρα * *

Ε 220 * Διοξείδιο του θείου * *

Ε 221 * Θειώδες νάτριο * *

Ε 222 * Όξινο θειώδες νάτριο * *

Ε 223 * Διθειώδες νάτριο ( πυροθειώδες νάτριο ) * *

Ε 224 * Διθειώδες κάλιο ( πυροθειώδες κάλιο ) * *

Ε 225 * Διθειώδες ασβέστιο * *

* II . Ουσίες που προορίζονται κυρίως για άλλες χρήσεις αλλά που μπορεί να έχουν και συντηρητικές ιδιότητες . * *

Ε 250 * Νιτρωδες νάτριο * Αποκλειστικά σε μίγμα με χλωριούχο νάτριο μόνο του ή σε μίγμα με χλωριούχο νάτριο μόνο του ή σε μίγμα με χλωριούχο νάτριο *

Ε 251 * Νιτρικό νάτριο * *

Ε 252 * Νιτρικό κάλιο * *

Ε 260 * Οξεικό οξύ * *

Ε 261 * Οξεικό κάλιο * *

Ε 262 * Διοξεικό νάτριο ( Όξινο οξεικό νάτριο ) * *

Ε 263 * Οξεικό ασβέστιο * *

Ε 270 * Γαλακτικό οξύ * *

Ε 280 * Προπιονικό οξύ * *

Ε 281 * Προπιονικό νάτριο * *

Ε 282 * Προπιονικό ασβέστιο ( άλας ασβεστίου του προπιονικού οξέος ) * *

Ε 290 * Διοξείδιο του άνθρακα *